Palicihan Seksual
Oleh: Azhani, Kelua
Abang Madi ne orangnya katuju banar maunjun. Pukuknya di manakah bagana pasti mambawa alat paunjunan. Siang, malam, wan subuh maunjun ja gawiannya. Rahatan subuh abang Madi ne bulik matan maunjun, imbah kalapahan lalu taguring. Nang bini (Acil Ayu) kadada gawean lalu tulak ka danau sambil mambawa buku. Di tangah danau lalu Acil ne mambaca buku, kada lawas lalu datang panjaga danau baparak lalu bpander.
Panjaga: Lagi maapa pian cil?
Acil: Lagi mambaca buku.
Panjaga: Pian ne ada di daerah terlarang untuk maunjun, jadi harus ulun tahan.
Acil: Aku mambaca buku kadada maunjun!
Panjaga: Tapi pian mambawa paralatan langkap gasan maunjun, jadi pian bisa za maunjun satiap saat.
Acil: Tapi aku kadada maunjun?
Panjaga: (Sambil manarik jukung acil), pian ulun bawa ka kantor karna malanggar aturan.
Acil: Amun kaitu ikam ku tuntut palicihan seksual.
Panjaga: Tapi ulun kadada manggatuk pian?
Acil: Sama ae aku gen kadada maunjun?
Panjaga: Selamat membaca buku cil ae. Lalu bajauh pada jukung acil.
ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn